
PARLAMENTUL ROMÂNIEI

CAMERA DEPUTAŢILOR

	Comisia pentru buget,

finanțe și bănci
    
	                          Bucureşti,18.03.2015
                          Nr. 4c-2/142
                          PL-x 72/2015



Biroului Permanent 

al

 Camerei Deputaţilor
Vă înaintăm, alăturat, RAPORTUL asupra proiectului de Lege pentru aprobarea Ordonanţei de urgenţă a Guvernului nr. 78/2014 privind modificarea art.VII din Ordonanţa de urgenţă a Guvernului nr.107/2013 pentru stabilirea unor măsuri bugetare, trimis spre dezbatere în fond, în procedură de urgenţă, cu adresa nr. PL-x 72 din 23 februarie 2015, înregistrat sub nr. 4c-2/142 din 25 februarie 2015, Camera Deputaţilor fiind Cameră decizională. 
În raport cu obiectul şi conţinutul său, proiectul de Lege face parte din categoria legilor ordinare.

PREŞEDINTE
        Viorel ŞTEFAN

RAPORT 
asupra proiectului de Lege pentru aprobarea Ordonanţei de urgenţă a Guvernului nr. 78/2014 privind modificarea art.VII din Ordonanţa de urgenţă a Guvernului nr.107/2013 pentru stabilirea unor măsuri bugetare        
În conformitate cu prevederile art. 95 şi 115 din Regulamentul Camerei Deputaţilor, republicat, Comisia pentru buget finanțe și bănci a fost sesizată spre dezbatere în fond, în procedură de urgenţă, cu proiectul de Lege pentru aprobarea Ordonanţei de urgenţă a Guvernului nr. 78/2014 privind modificarea art.VII din Ordonanţa de urgenţă a Guvernului nr.107/2013 pentru stabilirea unor măsuri bugetare, trimis cu adresa nr. PL-x 72 din 23 februarie 2015, înregistrat sub nr. 4c-2/142  din 25 februarie 2015.
Conform prevederilor art. 75 din Constituţia României, republicată, şi ale art.92 din Regulamentul Camerei Deputaţilor, republicat, Camera Deputaţilor este Cameră decizională.
Senatul, în calitate de primă Cameră sesizată, a adoptat proiectul de Lege în şedinţa din 18 februarie 2015.

La dezbaterea proiectului de Lege s-a avut în vedere următoarele avize favorabile:  al Consiliului Legislativ şi al Comisiei pentru muncă şi protecţie socială. 
Proiectul de Lege supus dezbaterii are ca obiect reglementare crearea cadrului legal în vederea motivării financiare a personalului din cadrul APIA şi a celui din cadrul autorităţilor de management, astfel încât salarizarea funcţionarilor publici din cadrul APIA se stabileşte la 85% din nivelul de salarizare aferent funcţiilor din cadrul Ministerului Fondurilor Europene, precum şi includerea APIA ca structură distinctă cu rol de gestionare şi implementare a fondurilor europene.
În conformitate cu prevederile art. 61 din Regulamentul Camerei Deputaţilor, republicat, membrii Comisiei au examinat proiectul de Lege menţionat mai sus, în şedinţa din  17  martie 2015.
La lucrările Comisiei şi-au înregistrat prezenţa un număr de 30 deputaţi, din totalul de 35 de membri. 
La dezbaterea proiectului de Lege au fost prezenţi, în calitate de invitaţi, reprezentanţi ai Ministerului Agriculturii şi Dezvoltării Rurale şi ai Ministerului Finanţelor Publice.

În urma examinării proiectului de Lege şi a opiniilor exprimate, deputaţii prezenţi la lucrări, au hotărât, cu unanimitate de voturi, să supună plenului Camerei Deputaţilor adoptarea Ordonanţei de urgenţă a Guvernului nr. 78/2014 privind modificarea art.VII din Ordonanţa de urgenţă a Guvernului nr.107/2013 pentru stabilirea unor măsuri bugetare, în forma adoptată de Senat.
În raport cu obiectul şi conţinutul său, proiectul de Lege face parte din categoria legilor ordinare.
                       PREŞEDINTE                                                       SECRETAR                     

                      Viorel ŞTEFAN                                                  Mihai-Aurel DONŢU
Şef Serviciu,
Giorgiana Ene
Consilier parlamentar,

